கேள்வி: நைதரசன் சுழற்சி பற்றி தகவல் சொல்.
பதில்: File:Nitrogen Cycle.svg நைதரசன் சுழற்சி (''Nitrogen cycle'') என்பது நைட்ரசன் வளிமண்டலம், புவிச்சூழல் மண்டலம் மற்றும் கடல்சார் சூழல் மண்டலம் ஆகியவற்றில் தனது பல்வேறு வேதி வடிவங்களில் மாறி சுழன்று வரும் ஒரு உயிரியபுவிவேதிச் சுழற்சியைக் குறிக்கிறது. நைட்ரசனின் மாற்றமானது உயிரியல் மற்றும் இயற்பியல் ஆகிய இரு செயல்முறைகளின் வழியாகவும் நிகழ்ந்திருக்கலாம். நைதரசன் சுழற்சியில் முக்கியப் படிநிலைகளாவன; நைதரசன் நிலைப்படுத்தல், நைதரசன் ஏற்றம், நைதரசனிறக்கம் ஆகியவையாகும். புவியின் வளிமண்டலம் பெரும்பகுதியானது (78%) வளிமண்டல நைட்ரசன் ஆக்கப்பட்டுள்ளது. நைட்ரசனின் மிகப்பெரும் மூலமாக வளிமண்டல நைட்ரசனே உள்ளது. இருப்பினும், வளிமண்டல நைட்ரசனானது உயிரியப் பயன்பாட்டிற்கு குறிப்பிட்ட அளவே கிடைக்கக்கூடியதாய் இருப்பதனால் இது சூழல் மண்டலம் பல வகைகளில் பயன்படு நைட்ரசனை கிடைப்பருமை உடையதாக ஆக்குகிறது. சூழலியலைப் பொறுத்தவரை நைட்ரசன் சுழற்சி என்பது மிகவும் கவனிக்கத்தக்க ஒன்றாக உள்ளது. ஏனெனில், நைட்ரசனின் கிடைக்கும் தன்மையானது முதன்மை உற்பத்தி, கரிமச்சிதைவு போன்ற சூழலியல் செயல்முறைகளின் வீதத்தைப் பாதிக்கும் மிக முக்கியமான காரணியகாத் திகழ்கிறது. புதைபடிவ எரிபொருள் எரிப்பு, செயற்கை நைட்ரசன் உரங்களின் பயன்பாடு மற்றும் கழிவுநீரில் நைட்ரசனை வெளியிடுதல் போன்ற மனித நடவடிக்கைகள் உலகளாவிய நைட்ரஜன் சுழற்சியை வியத்தகு முறையில் மாற்றியுள்ளன. உலகளாவிய நைட்ரஜன் சுழற்சியின் மனித நடவடிக்கைகளால் ஏற்பட்ட மாற்றம் இயற்கை சுற்றுச்சூழல் அமைப்பையும் மனித ஆரோக்கியத்தையும் எதிர்மறையாக பாதிக்கக்கூடும்.